Hj. Mohamad Zahri bin Hj. Samingon

Dato'  Haji Mohamad Zahri bin Haji Samingon, merupakan Datuk Bandar Petaling Jaya di Majlis Bandaraya Petaling Jaya (MBPJ) bermula 1 Februari 2024 hingga kini. Sebelum pelantikannya sebagai Datuk Bandar, beliau telah berkhidmat sebagai Timbalan Setiausaha Kerajaan (Pengurusan) Gred JUSA C di Pejabat Setiausaha Kerajaan Negeri Selangor dari tahun 2021 hingga 2023. Pada tahun 2019 hingga 2021, beliau memegang jawatan sebagai Pengarah Gred M54 di Bahagian Khidmat Pengurusan, Jabatan Perangkaan Malaysia.

Pada tahun 2019, beliau berkhidmat sebagai TP(P) Gred M54 di Sektor Pemantauan, Unit Strategi Nasional, Kementerian Kewangan. Dari tahun 2017 hingga 2018, beliau bertugas sebagai KPPBN(E) Gred M54 di Sektor Ekonomi dan Industri, Pejabat Belanjawan Negara, Kementerian Kewangan, manakala pada tahun 2016 beliau berkhidmat sebagai KPPBN Gred M54 di Sektor Pengurusan Prestasi dan Penilaian di kementerian yang sama.

Pada tahun 2015 hingga 2016, beliau merupakan KPPBN(A) Gred M54 di Unit Kewangan Negeri, Sektor Am, Pejabat Belanjawan Negara, Kementerian Kewangan. Sebelum itu, dari tahun 2015 hingga 2016, beliau menjawat jawatan Ketua Seksyen Gred M54 (Pentadbiran) di Seksyen Pentadbiran, Bahagian Dasar Saraan dan Pengurusan, Kementerian Kewangan. Dari tahun 2010 hingga 2015, beliau berkhidmat sebagai KPSU Gred M52 di Bahagian Pentadbiran dan Pengurusan Aset, Kementerian Pembangunan Luar Bandar Malaysia, dan seterusnya dari tahun 2009 hingga 2010 sebagai KPSU Gred M52 di Bahagian Kesejahteraan Rakyat, kementerian yang sama.

Pada tahun 2007 hingga 2009, beliau berkhidmat sebagai Setiausaha Agung Gred M48 di Majlis Kebajikan dan Sukan Anggota Kerajaan (MAKSAK), Jabatan Perdana Menteri. Dari tahun 2005 hingga 2007, beliau menjawat jawatan KPSU Gred M48 di Bahagian Pelaburan dan Anak Syarikat, Kementerian Pembangunan Luar Bandar Malaysia. Pada tahun 2004 hingga 2005, beliau berkhidmat sebagai PSU Gred M44 di Suruhanjaya Pilihan Raya (SPR), Ibu Pejabat Putrajaya, manakala dari tahun 2002 hingga 2004 beliau bertugas sebagai Penolong Pengarah Gred M44 di SPR Negeri Kelantan. Kerjaya awal beliau bermula pada tahun 2001 hingga 2002 sebagai Penolong Pengarah Gred M3 di Unit Pentadbiran, Bahagian Pentadbiran.
Kategori:Infobox officeholder